CELEX: C2007/155/03
Language: mt
Date: 2007-07-07 00:00:00
Title: Kawża C-157/05: Sentenza tal-Qorti tal-Ġustizzja (Ir-Raba' Awla) ta' l- 24 ta' Mejju 2007 (talba għal deċiżjoni preliminari tal-Verwaltungsgerichtshof, l-Awstrija) — Winfried L. Holböck vs Finanzamt Salzburg-Land (Moviment liberu tal-kapitali — Libertà ta' stabbiliment — Taxxa fuq id-dħul — Distribuzzjoni ta' dividendi — Dħul minn kapital li joriġina minn pajjiżi terzi)

7.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 155/3
            
         Sentenza tal-Qorti tal-Ġustizzja (Ir-Raba' Awla) ta' l-24 ta' Mejju 2007 (talba għal deċiżjoni preliminari tal-Verwaltungsgerichtshof, l-Awstrija) — Winfried L. Holböck vs Finanzamt Salzburg-Land
   (Kawża C-157/05) (1)
   
   (Moviment liberu tal-kapitali - Libertà ta' stabbiliment - Taxxa fuq id-dħul - Distribuzzjoni ta' dividendi - Dħul minn kapital li joriġina minn pajjiżi terzi)
   (2007/C 155/03)
   Lingwa tal-kawża: Il-Ġermaniż
   Qorti tar-rinviju
   Verwaltungsgerichtshof, l-Awstrija
   Partijiet fil-kawża prinċipali
   
      Rikorrent: Winfried L. Holböck
   
      Konvenuta: Finanzamt Salzburg-Land
   Suġġett
   Talba għal deċiżjoni preliminari — Verwaltungsgerichtshof (L-Awstrija) — Interpretazzjoni ta' l-Artikoli 56 u 57 KE — Leġiżlazzjoni nazzjonali rigward taxxa fuq id-dividendi distribwiti — Pussess minn persuna fiżika residenti fit-territorju nazzjonali, ta' żewġ terzi ta' l-ishma ta' kumpannija stabbilita fit-territorju ta' Stat terz (L-Iżvizzera) — Rata normali ta' taxxa fuq id-dħul imposta fuq dividendi, għad-differenza ta' dividendi ta' oriġini nazzjonali li jgawdu minn taxxa preferenzjali.
   Dispożittiv
   L-Artikolu 57(1) KE għandu jiġi interpretat fis-sens li l-Artikolu 56 KE ma jipprekludix l-applikazzjoni, minn naħa ta' Stat Membru, ta' liġi eżistenti fil-31 ta' Diċembru 1993 li, filwaqt li tissuġġetta lil azzjonist li jirċievi dividendi mingħand kumpannija residenti għal rata ta' taxxa ugwali għal nofs ir-rata ta' taxxa medja, tissuġġetta lil azzjonist li jirċievi dividendi mingħand kumpannija stabbilita f'pajjiż terz, u li fiha għandu żewġ terzi tal-kapital soċjali, għar-rata ordinarja ta' taxxa fuq id-dħul.
   
      (1)  ĠU C 143 tal-11.6.2005.